CELEX: 62021TN0413
Language: et
Date: 2021-07-10 00:00:00
Title: Kohtuasi T-413/21: 10. juulil 2021 esitatud hagi – Feralpi versus komisjon

25.10.2021   
            
            
               ET
            
            
               Euroopa Liidu Teataja
            
            
               C 431/40
            
         
      10. juulil 2021 esitatud hagi – Feralpi versus komisjon
      (Kohtuasi T-413/21)
      (2021/C 431/48)
      Kohtumenetluse keel: itaalia
      
         Pooled
      
      
         Hageja: Feralpi Holding SpA (Brescia, Itaalia) (esindajad: advokaadid G. Roberti ja I. Perego)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  (i) mõista ELTL artikli 266 teise lõigu, ELTL artikli 268 ja ELTL artikli 340 lõike 2 alusel Euroopa Liidult, keda esindab komisjon, välja hüvitis kahju eest, mis tekkis hagejale seetõttu, et komisjon jättis maksmata viivise ELTL artikli 266 alusel Euroopa Kohtu poolt kohtuasjas C-85/15 P 21. septembril 2017 kuulutatud tühistamisotsuse täitmisega seoses tagasimaksmisele kuuluvalt trahvilt; hüvitis koosneb järgmistest summadest:
                  
                              (a)
                           
                           
                              viivis hageja poolt ajutiselt makstud trahvisummalt 10 250 000 eurot ajavahemiku eest 4. märtsist 2010 kuni 26. oktoobrini 2017, mis arvutatakse 1. märtsil 2010 kehtiva Euroopa Keskpanga (EKP) põhirefinantseerimisoperatsioonide intressimäära (st 1 %) alusel, liites kolm ja pool protsendipunkti ja lahutades juba saadud pangaintressi 3 204 301,82 eurot, või mis arvutatakse teise võimalusena Üldkohtu poolt sobivaks peetava intressimääri alusel;
                           
                        
                              (b)
                           
                           
                              viivis alapunktis a nimetatud summalt ajavahemiku eest 26. oktoobrist 2017 kuni tegeliku maksmise kuupäevani, või teise võimalusena ajavahemiku eest 16. märtsist 2021 kuni tegeliku maksmise kuupäevani, arvutatuna alapunktis a osutatud intressimäära alusel või teise võimalusena muu intressimäära alusel, mida Üldkohus peab sobivaks;
                           
                        
            
                  —
               
               
                  (ii) tühistada EÜ asutamislepingu artikli 263 lõike 4 alusel komisjoni eelarve peadirektoraadi 30. aprilli 2021. aasta kirjas (viitenumber Ares(2021)2904279) sisalduv otsus, millega jäeti rahuldamata eespool nimetatud viivise tasumise nõue, mille Feralpi Holding S.p.A. oli esitanud 16. märtsil 2021;
               
            
                  —
               
               
                  (iii) mõista kohtukulud välja komisjonilt.
               
            
         Väited ja peamised argumendid
      
      Kahju hüvitamise hagi tugineb hageja väitel, et komisjon on lepinguvälise vastutuse tõttu vastavalt ELTL artikli 266 lõikele 2, ELTL artiklile 268 ja ELTL artikli 340 lõikele 2 kohustatud maksma hagejale hüvitist summas, mis on võrdne viivisega ELTL artikli 266 alusel Euroopa Kohtu poolt kohtuasjas C-85/15 P 21. septembril 2017 kuulutatud tühistamisotsuse täitmisega seoses tagasimaksmisele kuuluvalt trahvilt ja sellelt summalt tasumisele kuuluva viivise summaga.
      Tühistamishagi põhjenduseks esitab hageja kolm väidet.
      
                  1.
               
               
                  Esimese väite kohaselt on rikutud põhjendamiskohustust.
                  
                              —
                           
                           
                              Selle kohta väidab ta, et eelarve peadirektoraadi kirjast ei nähtu põhjus, miks tema arvates on viivise nõue aegunud.
                           
                        
            
                  2.
               
               
                  Teine väide, et rikutud on ELTL artiklit 266 ja Euroopa Liidu Kohtu põhikirja artiklit 46.
                  
                              —
                           
                           
                              Selle kohta märgib hageja, et kuupäeva kindlaksmääramine, millest alates hakkab eelarvedirektoraat aegumistähtaega arvutama, põhineb ELTL artikli 266 ja Euroopa Kohtu põhikirja artikli 46 ebaõigel tõlgendusel.
                           
                        
            
                  3.
               
               
                  Kolmas väide, et ELTL artiklit 266, määrust nr 966/2012 (1) ja määrust nr 1268/2012 (2) on rikutud ja vääralt kohaldatud.
                  
                              —
                           
                           
                              Sellega seoses väidab ta, et eelarve peadirektoraat viitas eeskirjale, mis ei ole enam jõus, ning et määruse nr 966/2012 ja määruse nr 1268/2012 asjakohaseid sätteid tuleb igal juhul kohaldada kooskõlas ELTL artikliga 266 ja need ei vabasta komisjoni viimati nimetatud sättest tulenevast kohustusest.
                           
                        
            
         (1)  Euroopa Parlamendi ja nõukogu 25. oktoobri 2012. aasta määrus (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega muudetakse nõukogu määrust (EÜ, Euratom) nr 1605/2002 (ELT 2012, L 298, lk 1).
      
         (2)  Komisjoni 29. oktoobri 2012. aasta delegeeritud määrus (EL) nr 1268/2012, mis käsitleb Euroopa Parlamendi ja nõukogu määruse (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju) kohaldamise eeskirju 2012, L 362, lk 1).